cyanic-selkie/wikianc huggingface dataset:
World of Warcraft
Muut mediat
World of Warcraftista on julkaistu myös erilaisia oppaita, esimerkiksi World of Warcraft Atlas, World of Warcraft Bestiary, Bradygamesin julkaisema yli 400-sivuinen opas World of Warcraft: Official Strategy Guide ja myös toinen lähes yhtä pitkä opas The Burning Crusade: Official Strategy Guide lisäosan maailmasta. Pelistä tehtyihin lisätuotteisiin lukeutuvat laaja lautapeli World of Warcraft: The Board Game sekä keräilykorttipeli World of Warcraft: Trading Card Game.
World of Warcraftista on tehty myös 25-osainen sarjakuva, joka on julkaistu Suomessa 12 lehteen tiivistettynä. Sarjakuvan tarinan ensimmäinen puolisko kertoo Myrskytuulen kuninkaan, Varian Wrynnin, paluusta ja toinen puolisko kertoo Med'anista, Garonan ja Medivhin pojasta.
Wowhead on World of Warcraftia koskeva tietokanta. Sivusto aloitti toimintansa pelkkänä taitolaskurina. Tietokanta päivittyy pelaajien pelimaailmassa tekemien toimien perusteella. Tieto välittyy sivuston tietokantaan automaattisesti tietokoneohjelman kautta. Wowhead toimi betatestaus vaiheessa 4. huhtikuuta - 25. kesäkuuta 2006.
World of Warcraftia käsiteltiin South Park -animaatiosarjan 10. tuotantokauden kahdeksannessa osassa Make Love, Not Warcraft, joka toteutettiin yhteistyössä Blizzardin kanssa. Jakso voitti Emmy-palkinnon parhaana alle tunnin pituisena animaatiosarjan jaksona vuonna 2007, ja sen mukaan on nimetty pelissä esiintyvä samanniminen saavutus.
Wunderteam
Wunderteam on nimitys Itävallan jalkapallomaajoukkueesta 1930-luvulla. Joukkue saavutti yhden olympiahopean Berliinin olympialaisista 1936 sekä Italian MM –kilpailuista neljännen tilan. Itävalta hävisi kolme ottelua vuoden 1931 huhtikuun ja kesäkuun 1934 välisenä aikana 31:stä ottelusta. Huhtikuun 1931 ja joulukuun 1932 välisenä aikana Itävalta ei hävinnyt yhtäkään 14:stä pelaamastaan ottelusta.
Nousu kuuluisuuteen
Vaikka Itävallan jalkapallo oli elänyt koko 1920 –luvun vahvaa aikaa, 30 –luvulle siirryttäessä tapahtui kehitystä. Itävalta voitti yhden johtavista jalkapallomaista Skotlannin Wienissä maaliskuussa 1931 5–0. Ennen joulukuuta 1932 Itävalta voitti mm. Saksan 6–0 vieraissa ja 5–0 kotistadionillaan Praterstadionilla. Muita voitettuja maita olivat Ruotsi, Ranska, Italia ja Unkari, kaikki Euroopan johtavia jalkapallomaita. Itävallan voittokulun katkaisi vasta 1932 joulukuussa Englanti, joka voitti Itävallan Stamford Bridgellä 4–3. Itävalta voitti myös arvostetun Coupe Internationale européennein 1932.
MM –kilpailut
1934 järjestettiin Italian MM –kilpailut, jonka ennakkosuosikki Itävalta oli. Itävalta aloittikin kilpailut voittamalla Ranskan 3–2 jatkoajan jälkeen. Puolivälierissä kaatui Unkari 2–1. Välierissä vastaan asettui isäntämaa Italia, jonka Luis Monti vartioi koko pelin ajan Itävallalle tärkeää Matthias Sindelaria. Italia voitti ottelun lopulta 1–0. Pronssiottelussa Saksa oli parempi luvuin 3–2.
Olympialaiset
1936 järjestettiin Berliinin olympialaiset. Itävalta aloitti kisat voittamalla Egyptin 3–1. Puolivälierissä vastaan asettui Peru. Ottelu oli erittäin väkivaltainen ja perulainen jalkapallokannattaja juoksi kesken lisäajan kentälle ja hyökkäsi itävaltaisen pelaajan päälle. Peru voitti ottelun lopulta 4–2. Kansainvälinen olympiakomitea vaati uusintaottelun ilman katsojia, mutta Peru kieltäytyi siitä ja näin Itävalta eteni välieriin. Välierissä Puola hävisi Itävallalle 3–1. Loppuottelussa kaksi vuotta sitten MM –kilpailujen välierissä Itävallan pudottanut Italia voitti jälleen Itävallan, nyt 2–1.
Saana Sumén
Saana Sumén (s. 19. tammikuuta 1995 Oulu) on suomalainen pesäpalloilija. Hän on kauden 2018 loppuun mennessä pelannut naisten Superpesiksessä 94 runko- ja loppusarjaottelua sekä pudotuspelejä. Hän on Oulun Lipon kasvatti ja on edustanut Superpesiksessä Oulun Lipottaria kaudella 2010, Kempeleen Kiriä kaudella 2014, Kajaanin Pallokerhoa kaudella 2016 sekä jyväskyläläisseura Kirittäriä kaudesta 2017. Kaudella 2018 hän voitti Suomen-mestaruuden ja sijoittui runkosarjan lyöjätilastossa viidenneksi 51 lyödyllä juoksulla.
Kosmos 133
Kosmos 133 on neuvostoliittolainen miehitetyn Sojuz 7K-OK-avaruusaluksen miehittämätön koelento. Avaruusalus laukaistiin 28. marraskuuta 1966 Baikonurin kosmodromilta Vostok-kantoraketilla 171-223 km korkealle kiertoradalla. Aluksen asennonsäätöjärjestelmässä oli vikoja, jotka johtivat aluksen pyörimiseen. Kahden vuorokauden jälkeen alus ohjattiin maahan paluuseen. Alus olisi pudonnut Kiinan kansantasavaltaan. Alus räjäytettiin 30. marraskuuta 1966 ilmakehässä.
Aiheesta muualla
Text comes from NASA NSSDC Master Catalog
Gianni Amelio
pienoiskuva|Gianni Amelio vuonna 1992. Gianni Amelio (s. 20. tammikuuta 1945 San Pietro di Magisano) on italialainen elokuvaohjaaja.
Amelio syntyi Calabriassa, mutta isä muutti Argentiinaan jo pian; poika vietti lapsuutensa lähinnä äitinsä ja isoäitinsä kasvattamana. Hän muutti Roomaan vuonna 1965 ja sai kriitikkojen suosion 1970-luvulla. Venetsian elokuvajuhlilla vuonna 1982 esitetty Suoraan sydämeen oli kansainvälinen menestys.
Helena Ylänen luonnehti Helsingin Sanomissa vuonna 1994 Gianni Ameliota kertojaääneltään teeskentelemättömäksi arkisten aiheiden kuvaajaksi, joka tyylinsä ja italialaisuutensa takia helposti leimataan neorealistiksi mutta on omasta mielestään vain realisti. Yläsen mielestä Amelio on demokraattinen ja antielitistinen elokuvantekijä, joka välttää tarinoissaan helppoja ratkaisuja.
Sarah Ioannides
pienoiskuva|Sarah IoannidesSarah Ioannides (s. 1972) on kapellimestari. Hän syntyi Australiassa skottilaisille ja kyproksenkreikkalaisille vanhemmille, mutta aloitti opintonsa Lontoossa.
Valmistuttuaan Juilliard School of Musicissa Sarah Ioannides toimi Tan Dunin apulaiskapellimestarina Cincinnatin sinfoniaorkesterin kanssa.
Tällä hetkellä Ioannides toimii El Pason sinfoniaorkesterin ylikapellimestarina Teksasissa sekä Spartanburgin filharmonisen orkesterin ylikapellimestarina Etelä-Carolinassa.
HMS Dreadnought (S101)
HMS Dreadnought (viirinumero S101) oli Britannian kuninkaallisen laivaston ensimmäinen ydinsukellusvene.
Valmistus
Alus tilattiin Barrow-in-Furnessista Vickers Armstrongilta, missä köli laskettiin 12. kesäkuuta 1959. Se laskettiin vesille 21. lokakuuta 1960 kumminaan kuningatar Elisabet II ja otettiin palvelukseen 17. huhtikuuta 1963.
Palvelus
Dreadnought vieraili 1960-luvun puolivälissä Norfolkissa Yhdysvalloissa, Bermudalla, Rotterdamissa ja Kielissä. Alus oli Gibraltarilla 1965, 1966 sekä 1967 ja lähti 19. syyskuuta 1967 Rosythistä Singaporeen.
Alus poistettiin palveluksesta 1980 Chathamissa, josta se hinattiin 1983 Rosythiin odottamaan kohtaloaan.
Maankaltainen planeetta
thumb|250px|Aurinkokunnan maankaltaisten planeettojen kokovertailu. Vasemmalta: Merkurius, Venus, Maa, Mars. Maankaltainen planeetta eli kiviplaneetta tai terrestrinen planeetta on Maan, Venuksen, Marsin ja Merkuriuksen tyyppinen planeetta, jolla on enimmäkseen raudasta ja jossain määrin myös muista metalleista muodostunut ydin, kiviaineksesta muodostunut sula vaippa sekä kiinteä kuori. Suurin osa maankaltaisten planeettojen aineesta on yleensä silikaattikiveä.
Veteraanikuntoutus
Veteraanikuntoutus tarkoittaa Suomessa vuosien 1939–1945 sotiin osallistuneiden henkilöiden ja heidän puolisoidensa toimintakyvyn ja itsenäisen suoriutumisen tukemiseksi annettavaa laitos- tai avomuotoista kuntoutusta, johon sisältyy myös tarpeellinen tutkimus ja hoito. Veteraanikuntoutus käynnistyi vuonna 1979. Se on toissijaista vuonna 1948 säädetyn lain nojalla toteutettavaan sotainvalidien kuntoutukseen, johon on vuosittainen subjektiivinen oikeus henkilöllä, jolla on tietty haitta-aste, invaliditeettiprosentti. Kuntoutukseen valittavan rintamaveteraanin tulee olla Suomessa asuva vuosien 1939–1945 sotiin osallistunut rintamaveteraani, jolla on rintamasotilastunnus, rintamapalvelustunnus tai rintamatunnus.
Maankaltainen planeetta
Vaikka niin kutsuttuja supermaapalloja jo tunnetaankin, toistaiseksi varmoja havaintoja varsinaisista maankaltaisista planeetoista muissa aurinkokunnissa ei ole. Helmikuussa 2009 julkaistu CoRoT-Exo-7b on kuitenkin suurella todennäköisyydellä ensimmäinen tällainen. Havaintojen puuttuminen on kuitenkin ennen kaikkea tekninen ongelma: maankaltaisten planeettojen pieni massa ja läpimitta tekevät toistaiseksi niiden havaitsemisen liian vaikeaksi. Tilanteen voidaan odottaa muuttuvan uuden sukupolven etsintäteleskooppien myötä.
Veteraanikuntoutus
Veteraanikuntoutuksen säädöspohja
Veteraanikuntoutusta toteutettiin aluksi erillismäärärahojen puitteissa eri kuntoutuslaitoksissa, kunnes vuonna 1983 tuli voimaan laki rintamaveteraanien kuntoutuksesta (60/83). Laki uusittiin kokonaisuudessaan vuoden 1989 alusta (1184/1988). Lakiin on sen jälkeen tehty muutoksia lähinnä kuntoutukseen oikeutettujen henkilöiden määrittelyn, rahoituspohjan ja hallinnon osalta.
Maankaltainen planeetta
Määritelmä
Maankaltaisiksi planeetoiksi kutsutaan planeettoja, jotka muistuttavat Maata. Ne ovat kivi- tai metalliplaneettoja, joilla on kova kuori. Aurinkokunnan neljä maankaltaista planeettaa ovat Maa, Mars, Merkurius ja Venus. Eksoplaneetoista maankaltaisiksi sanotaan planeettoja, joiden säde on vähintään puolet Maasta ja enintään kaksi kertaa Maan säde. Isompia kiviplaneettoja kutsutaan supermaiksi.
Veteraanikuntoutus
Veteraanikuntoutuksen säädöspohja
Vuoden 1994 alusta myös rintamaveteraanin puolisolle tuli mahdollisuus osallistua yhdessä veteraanin kanssa kuntoutukseen asetuksella määritellyin tavoin. Vuodesta 1998 toiminnan hallinto siirrettiin Valtiokonttoriin, kun Tapaturmavirasto lakkautettiin. Vuoden 2000 alusta osa veteraanikuntoutuksen rahoituksesta siirrettiin Raha-automaattiyhdistyksen vastuulle.
Tuorein veteraanikuntoutuksen asetus (1144/2004) on tullut voimaan vuoden 2005 alusta. Sen 2 §:ssä todetaan, että kuntoutettava ohjataan avo- tai laitoskuntoutukseen niin, että yleinen lääketieteellinen kokemus huomioon ottaen on mahdollista saavuttaa riittävä hoitotulos. Kuntoutettavan toimintakyvyn edistämiseksi ja säilyttämiseksi kuntoutuksen tulee olla säännöllistä ja suunnitelmallista. Kuntoutusjakson välin ei ilman erityistä perustetta tulisi olla vuotta pitempi.
Maankaltainen planeetta
Määritelmä
Maankaltaistet planeetat ovat muodostuneet pääosin silikaattikivistä tai metallista, mikä erottaa ne kaasuplaneetoista. Maankaltaisten planeettojen rakenne on keskenään samansuuntainen. Niiden ydin on metallinen, usein rautainen. Sitä ympäröi silikaattinen vaippa. Kovassa kuoressa on erilaisia pinnanmuotoja, kuten kanjoneita, kraattereita ja tulivuoria. Maankaltaisten planeettojen kaasukehä on syntynyt vasta planeetan muodostumisen jälkeen vulkanismin tai komeettojen törmäyksen seurauksena, kun taas kaasujätteläisten kaasukehä on jäänne alkuperäisestä tähtisumusta.
Veteraanikuntoutus
Veteraanikuntoutuksen säädöspohja
Valtiokonttori antaa vuosittain ohjeen Rintamaveteraanien kuntoutuksen järjestämisestä. Uusimman 2.2.2007 annetun ohjekirjeen mukaan
Avo- tai päiväkuntoutusta voidaan toteuttaa joko terveyskeskuksessa, sairaalassa, vanhainkodissa, palvelu- ja päiväkeskuksessa, tarkoitukseen hyväksytyssä kuntoutus- ja hoitolaitoksessa tai hankkia se yksityisestä terveydenhuollosta annetun lain (152/90) 2 §:ssä tarkoitetulta palvelun tuottajalta tai itsenäiseltä ammatinharjoittajalta. Veteraanilla on mahdollisuus saada avokuntoutusta myös kotonaan.
Maankaltainen planeetta
Määritelmä
Maankaltaisten planeettojen luokitteluksi on esitetty useita kategorioita. Silikaattiplaneettoja ovat Aurinkokunnan maankaltaiset planeetat. Tämän lisäksi on erilaisia teoreettisia planeettamalleja. Rautaplaneetta on planeetta, joka on muodostunut lähes kokonaan raudasta. Sen tiheys on selvästi suurempi kuin muilla samanmassaisilla planeetoilla. Rautaplaneettoja saattaa syntyä erittäin lähellä keskustähteä, ja esimerkiksi Merkuriuksen metalliydin vastaa 60–70 prosenttia koko taivaankappaleen massasta.
Veteraanikuntoutus
Veteraanikuntoutuksen säädöspohja
Avokuntoutuksen toimintamuotoja ovat päiväkuntoutus, fysioterapian, puheterapian, toimintaterapian ja muun terapian yksilölliset hoitosarjat, psykososiaalinen ja muu ryhmäkuntoutus sekä erilaiset sopeutumisvalmennuskurssit. Päiväkuntoutusta voidaan antaa enintään 10 päivää ja muuta avokuntoutusta enintään 20 käyntikertaa kalenterivuodessa.
Maankaltainen planeetta
Määritelmä
Ytimettömät planeetat ovat planeettoja, joissa ei ole ollenkaan metalliydintä. Ne ovat pääosin silikaattikiveä, ja niitä saattaa syntyä planeettakunnan reunoilla. Aurinkokunnassa ei ole ytimettömiä planeettoja, mutta kondriittimetoriitit ovat yleisiä. Hiiliplaneetta on puolestaan teoreettinen planeettaluokka, johon kuuluu taivaankappaleet, joilla on metalliydin ja hiilipohjaisista mineraaleista koostuva vaippa.
Mies joka kutistui
Mies joka kutistui eli Kutistuva mies on vuonna 1957 ensi-iltansa saanut yhdysvaltalainen tieteiselokuva, jonka on ohjannut Jack Arnold. Elokuvan pääosia esittävät Grant Williams, Randy Stuart, April Kent, Paul Langton ja Billy Curtis. Elokuva voitti Hufo-palkinnon vuonna 1958, ja se oli ehdolla AFI:n palkinnon saajaksi kolmessa kategoriassa.
Veteraanikuntoutus
Veteraanikuntoutuksen säädöspohja
Laitoskuntoutuksella tarkoitetaan kuntoutus- ja hoitolaitoksessa, sairaalan tai terveyskeskuksen osastolla annettua pääsääntöisesti yhtäjaksoista hoitojaksoa, johon kuuluu kuntoutuksen lisäksi majoitus ja täysihoito. Laitoskuntoutusta voidaan antaa enintään 10 vuorokautta toimintakykyluokassa III, mutta toimintakykyluokissa II ja I laitoskuntoutuksen tulisi olla 2–4 viikkoa, jos se on tavoitteiden kannalta tarkoituksenmukaista.
Puoliso voi osallistua veteraanin kanssa samanaikaisesti laitoskuntoutukseen veteraanin toimintakykyluokan mukaan vaihtelevan määrän; parhaimman toimintakyvyn luokassa (III) enintään 10 ja muissa (II ja I) enintään 14 vuorokauden ajan. Aviopuolison kuntoutusjakso voi sopivin järjestelyin olla yhtä pitkä kuin veteraanin, mutta se ei voi olla pitempi.
Toimintakykyluokkien määritelmät:
Veteraanikuntoutuksen määrä ja saatavuus
Vuoden 2005 valtion budjetissa veteraanikuntoutuksen määrärahoja korotettiin 12 miljoonalla eurolla. Valtioneuvosto hyväksyi keväällä 2004 linjauksena asiakirjan ”Veteraanipolitiikka 2004–2007”. Siinä asetettiin tavoitteeksi, että avo- ja päiväkuntoutus olisi ensisijaista, ja että laitos- ja avokuntoutuspalvelujen suhde olisi 50:50.
Sosiaali- ja terveysministeriön yhteydessä vuodesta 1979 toiminut Rintamaveteraaniasian neuvottelukunta teki selvityksen veteraanikuntoutuksesta vuonna 2005, jossa todettiin muun muassa, että
Vuonna 2006 veteraanikuntoutusta järjestäviä kuntoutuslaitoksia oli 75, joista
Tulevaisuuden näkymät
Koska veteraanikuntoutuksen kohderyhmä on vuosien 1939–1945 sodissa palvelleet henkilöt ja heidän puolisonsa, veteraanikuntoutus on jo pitkään ollut tavoitteiltaan ja toimintamuodoiltaan vanhusten kuntoutusta, geriatrista kuntoutusta. Valtiokonttorin vuonna 2002 tekemän ennusteen mukaan veteraanien määrä on vuonna 2010 noin 44 000 ja vuonna 2020 noin 3 700. Puolisoiden määrä laskee samoina vuosina 5000:sta 1000:een. Vuoden 2007 lopussa on elossa noin 77 000 veteraania.
Stakesin Socius-lehdessä (1/2006) Valtiokonttorin toimistopäällikkö Veikko Havo katsoo, että veteraanikuntoutusta toteuttavien laitosten on etsittävä muita toimintamuotoja. Veteraanikuntoutus on muutenkin kehittymässä kohti avopalveluja. Vaikka veteraanien määrä vähenee lähivuosina hyvinkin nopeasti, vanhusväestön osuus nousee vastaavasti, jopa ennätysvauhtia kansainvälisesti ajatellen. Monet veteraanikuntoutuksen hankkeet (esimerkiksi Kelan ja Raha-automaattiyhdistyksen geriatrisen kuntoutuksen kehittämishankkeet) ovatkin pyrkineet hyödyntämään veteraani- ja sotainvalidikuntoutuksesta saatuja kokemuksia kaikessa vanhusten kuntoutuksessa.
Hallituksen vuoden 2008 budjettiin sisältyy 10 miljoonan euron lisäpanos.
Bengt Meyer
Bengt Oskar Meyer (25. lokakuuta 1928 Helsinki  – 17. heinäkuuta 2017 Tammisaari) oli suomalainen gynekologi, joka vaikutti merkittävästi kohdunkaulansyöpäseulontojen kehittymiseen Suomessa.
Meyerin vanhemmat olivat lääketieteen lisensiaatti Julius Frans Christina Meyer ja Ragnhild Boije ja puoliso vuodesta 1953 sairaanhoitaja Ulla Helena Emilia Westerlund. Meyer tuli ylioppilaksi 1947 ja valmistui Helsingin yliopistosta lääketieteen lisensiaatiksi vuonna 1954. Lääketieteen ja kirurgian tohtoriksi hän väitteli 1959 tutkielmalla Tetany and Pregnancy: A Clinical Study. Hän sai synnytysopin ja gynekologian erikoispätevyyden vuonna 1962. Meyer toimi Helsingin Naistenklinikalla erikoislääkärinä vuodesta 1958 ja sittemmin apulaisylilääkärinä, kunnes jäi eläkkeelle vuonna 1991.
Nuoruudessaan Meyer harrasti ampumaurheilua ja oli kahtena perättäisenä vuonna skeet-ammunnan Suomen mestari.
Krzeszowice
Krzeszowice on kaupunki Etelä-Puolassa, Vähä-Puolan voivodikunnassa, 16 kilometriä Krakovasta länteen. Vuonna 2008 kaupungissa oli 10 050 asukasta.
Asnières-en-Poitou
Asnières-en-Poitou on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin kaakkoispuolella. Kunnan pinta-ala on 19,1 neliökilometriä ja siellä on arviolta 202 asukasta (vuonna 2016).
Xədicə İsmayılova
Xədicə İsmayılova (s. 27. toukokuuta 1976 Baku, Neuvostoliitto) on azerbaidžanilainen tutkiva journalisti, joka on paljastanut useita Azerbaidžania hallitsevien tahojen yhteyksiä korruptioon. Hän on kirjoittanut jopa presidentti İlham Əliyevin yhteyksistä. İsmayılova on joutunut työnsä takia vainotuksi, ja hän on istunut muutamia vuosia vankilassa tekaistujen syytteiden nojalla. Euroopan ihmisoikeustuomioistuin on tuominnut Azerbaidžanin toimet İsmayılovaa kohtaan.
Nuoruus ja ura toimittajana
İsmayılova on kirjoittanut muun muassa Caspian Business News -lehdelle, sanomalehti Zerkalolle, Voice of American Washingtonin-toimistolle ja Radio Free Europelle. Toimittajat ilman rajoja pitää Azerbaidžania lehdistönvapausindeksin häntäpään maana. Tutkivia toimittajia lahjotaan, kiristetään, häiritään ja vangitaan. İsmayılova alkoi tästä huolimatta vuonna 2009 tutkia Azerbaidžan hallituksen korruptiota. Hän on paljastanut muun muassa presidentti İlham Əliyevin yhteydet Eurovision laulukilpailun rakennusprojekteihin, luksuskiinteistön sekä Əliyevin perheen kiinnostuksen kulta- ja hopeakaivoksiin. İsmayılova löysi myös yhteyksiä Azerbaidžanin valtionpäämiehen ja tämän perheen yhteyksistä italialaiseen poliitikkoon Luca Volonteen, jota on syytetty 2,39 miljoonan euron lahjusten vastaanottamisesta hiljentääkseen Azerbaidžanin ihmisoikeusrikkomuksia vastaan esitetyt väitteet.
Häirintä ja vankeus
İsmayılovaa on häiritty monin tavoin tämän tutkimusten takia. Hän sai maaliskuussa 2012 kirjeen, jossa oli intiimejä kuvia tästä. Jotkut olivat piilottaneet kameroita İsmayılovan asuntoon ja uhkasivat paljastaa kaikki internetissä. İsmayılova ei taipunut kiristykseen, minkä takia hänen intiimejä videoita levitettiin verkossa.
İsmayılova pidätettiin joulukuussa 2014, kun häntä syytettiin kollegansa yllyttämisestä itsemurhaan. Hänen pidätystään jatkettiin säännöllisesti, ja helmikuussa 2015 häntä vastaan nostettiin syytteet kavalluksesta, laittomasta kaupankäynnistä, veropetoksesta ja virkavallan vastustamisesta. İsmayılova tuomittiin syyskuussa 7,5 vuoden vankeusrangaistukseen. Vetoomustuomioistuin piti marraskuussa rangaistuksen voimassa, mutta Azerbaidžanin korkein oikeus pienensi toukokuussa 2016 tuomion 7,5 vuodesta 3,5 vuoteen ja vapautti tämän. Euroopan ihmisoikeustuomioistuin päätti tammikuussa 2019, että Azerbaidžanin virkavalta oli rikkonut İsmayılovan sananvapautta ja yksityisyydensuojaa.
Tunnustukset
İsmayılova on saanut rohkaudestaan lukuisia kansainvälisiä palkintoja ja tunnustuksia. International Women’s Media Foundation antoi tälle vuonna 2012 Courage in Journalism -palkinnon tunnustuksena työstään totuuden edestä. Human Rights Watch antoi puolestaan vuonna 2015 Alison Des Forges -palkinnon. Vaihtoehto-Nobelina tunnetun Right Livelihood -palkinnon İsmayılova sai vuonna 2017 rohkeudestaan ja sitkeydestään toteuttaa ansiokkasta korruptiota paljastavaa tutkivaa journalismia.
Faradayn häkki
thumb|Faradayn häkki|alt= thumb|Television Faradayn häkki jonka päällä ovat signaalin sisääntuloliittimet. thumb|Myös [[mikroaaltouuni|mikroaaltouunin magnetronissa on Faradayn häkki suojaamassa hehkulankojen johtoja. Magnetroneissa hehkulankojen ulos tulevat päät ovat käämittynä magneetin ympärille, jottei säteilyä pääse vuotamaan ulos.]]
Faradayn häkki on sähköä johtavasta materiaalista valmistettu häkki tai muu yhtenäinen kuori, jota staattinen sähkökenttä, audio- tai radiotaajuinen sähkömagneettinen säteily eivät läpäise. Toisin sanoen Faradayn häkin sisäpuolella oleva sähkömagneettisen kentän lähde ei vaikuta häkin ulkopuolella, ja sähkömagneettinen kenttä ei pääse häkin ulkopuolelta sen sisäpuolelle.
Faradayn häkki on nimetty fyysikko Michael Faradayn mukaan. Hän rakensi vuonna 1836 ensimmäisen Faradayn häkin.
Toiminta
Faradayn häkki perustuu Gaussin lakiin ja sähköä johtaviin materiaaleihin. Faradayn häkin joutuessa ulkoiseen sähkökenttään, sen pinnalla olevat vapaat elektronit siirtyvät sähkökentän mukana. Tämä tuottaa häkin pintaan varausjakauman siten, että positiiviset ja negatiiviset varausosuudet keskittyvät häkin eri puolille. Huomaa, että negatiiviset varaukset kulkevat ulkoisessa sähkökentässä sitä vastaan ja positiiviset varaukset sen suuntaan. Positiivisten ja negatiivisten varausten keskittymät luovat oman sähkökenttänsä, joka eliminoi ulkoisen sähkökentän vaikutuksen häkin sisäpuolella. Häkin vaikutus sähkömagneettiseen säteilyyn riippuu säteilyn aallonpituudesta ja verkon aukkojen läpimitasta. Esimerkiksi mikroaaltouunin säteily, jonka aallonpituus on 12 senttimetriä, ei läpäise mikroaaltouunin oven tiheää metalliverkkoa, mutta valon näkyvät aallonpituudet (350–700 nm) läpäisevät. Samoin atomirakenteeseen verrattuna lyhytaaltoinen röntgen- ja gammasäteily kykenevät tunkeutumaan yhtenäisenkin metallikalvon läpi.
Käyttö
Monissa sähkölaitteissa, varsinkin radiolaitteissa, on osia, jotka eivät saa lähettää tai vastaanottaa sähkömagneettista säteilyä. Siksi sellaiset osat tyypillisesti suojataan metallikotelolla tai metallin säästämiseksi metalliverkkokotelolla. Tällaisia metallikoteloita voi olla laitteen sisällä useita. Myös koko laite voi olla metallikotelossa juuri häiriöeristyksen takia. Muovikotelostakin voidaan tehdä Faradayn häkki päällystämällä muovi, tavallisesti sisäpinnalta, metallikalvolla. Myös sähkökitaroissa voidaan käyttää eräänlaista Faradayn häkkiä estämään häiriöitä, vuoraamalla kitaran sisäosien puupinnat kupariteipillä tai maalamalla ne sähköä johtavalla maalilla.
Ydinräjähdysten EMP rikkoo elektronisia laitteita. Siksi sotilaalliset laitteet lähes aina ja yhteiskunnalle välttämättömät muutkin laitteet rakennetaan EMP-suojattuun tilaan, joka käytännössä on tiheäsilmäisellä metalliverkolla ympäröity huone, eli Faradayn häkki.
Myös esimerkiksi mikroaaltouunin ovessa oleva verkko yhdistettynä laitteen metallikuoreen estää mikroaaltojen pääsyn uunin ulkopuolelle.
Joskus Faradayn häkin määritelmää venytetään mielipideasiaksi, kuten ukkossuojauksessa tai auton korin osalta, mutta oikeita Faradayn häkkejä ne eivät ole puutteellisen taajuuskaistansa vuoksi. Lisäksi kaiken suojattavan pitäisi olla irti itse häkin metallista.
Klaus Alinen
Klaus Alinen (s. 22. helmikuuta 1981 Pori) on suomalainen amerikkalaisen jalkapallon pelaaja. Sisempänä laitahyökkääjänä pelaavan Alisen pituus on 198 cm ja paino 118 kg.
Alinen aloitti amerikkalaisen jalkapallon pelaamisen Pori Bears -seurassa 1999. Bearsin jälkeen hän edusti Seinäjoen Crocodilesia ja Turku Trojansia ennen kuin siirtyi NFL Europan kentillä Berlin Thunderiin.
Alinen teki sopimuksen NFL-liigassa pelaavan Atlanta Falconsin kanssa. Alinen ei kuitenkaan päässyt Atlantan pelaavaan kokoonpanoon ennen vuoden 2006 varsinaisen kauden alkua. Huhtikuussa 2007 hän siirtyi Suomen Vaahteraliigaan yksivuotisella sopimuksella Sea City Stormiin. Alinen palasi Pori Bearsiin kaudella 2008 ja myöhemmin päätti uransa seurassa.
Pelaajauransa jälkeen Alinen on valmentanut Suomen maajoukkuetta ja Pori Bearsia.
Alinen nimettiin 23. henkilönä syyskuussa 2015 SAJL:n Hall of Fameen.
Alisen poika Olaus Alinen on myös amerikkalaisen jalkapallon pelaaja.
Radikaali sosiologia
Radikaali sosiologia on 1960-luvulla lähinnä Yhdysvalloissa alkunsa saanut sosiologian suuntaus. Tärkeitä sytykkeitä radikaalin sosiologian synnylle olivat monet yhteiskunnalliset liikkeet, kuten naisliike, rauhanliike ja opiskelijaliike sekä marxilaisen ajattelun suosio.
Radikaalit sosiologit halusivat muuttaa sekä maailmaa että omaa tieteenalaansa entistä demokraattisemmaksi ja oikeudenmukaiseksi. Valtavirran sosiologiaa pidettiin sisäänpäin lämpiävänä ja radikaalit sosiologit halusivat lisätä sosiologian ”yhteiskuntasidosta” eli käytännöllisiä yhteyksiä akateemisen maailman ulkopuoliseen yhteiskuntaan.
Näkemystensä kehittämiseksi ja julkistamiseksi radikaalit sosiologit perustivat vuonna 1969 The Insurgent Sociologist -lehden, jota nykyisin julkaistaan nimellä Critical Sociology.
Radikaalin sosiologian ajatuksia on kehitelty eteenpäin niin kutsutun julkisen sosiologian (public sociology) piirissä, jonka keulahahmo on Michael Burawoy.
Lincoln
Lincoln tarkoittaa seuraavia asioita:
Mietoisten kirkko
Mietoisten harmaakivikirkko (ruots. Mietois kyrka) on muodoltaan tyypillinen pitkäkirkko, joka sijaitsee Mietoisten keskustassa Mynämäellä, Mynäjoen rannalla. Kirkko korvasi 1700-luvulla käytöstä poistuneen Hietamäen kappelin.
Historia
Mietoisista muodostettiin Mynämäen kappeliseurakunta vuonna 1641, jonka jälkeen Lehtisten kartanon isännän Henrik Klaunpoika Flemingin rahoittama ja rakennuttama Mietoisten kirkko pystytettiin nykyiselle paikalleen vuosina 1641–1643. Fleming rakennutti kirkon Mynäjoen rannalle, vain parin kilometrin päähän asuinpaikastaan Lehtisten kartanosta. Alun perin kirkko oli keskiaikaisen mallin mukainen, pohjaltaan suorakaiteen muotoinen ja varsin vaatimaton harmaakivikirkko. Puinen kellotapuli oli aluksi erillinen. Tapuli laudoitettiin ja punamullattiin vuonna 1754. Hautaaminen kirkon lattian alle on päättynyt vuonna 1799.
Kirkkoa on laajennettu vuonna 1724, jolloin rakennettiin kirkon sakaristo ja puinen eteinen. Laajennuksia on tehty myös vuonna 1829, jolloin kirkkoa pidennettiin. Nykyinen kirkontorni on lisätty 1818–1819, jolloin myös kirkon ränsistyneestä puutapulista on luovuttu. Kirkkoon saatiin urut vuonna 1860, mutta ne korvattiin uusilla vuonna 1973. Kamiinat kirkkoon saatiin vuonna 1896, rovasti Lönnmarkin valitettua kirkon kylmyyttä. Sähkövalot asennettiin vuonna 1939 ja keskuslämmitysjärjestelmä vuonna 1968. Kirkon tornin kivien saumat on uusittu kalkkilaastilla vuosina 2000 ja 2002. Vuonna 2010 saumat uusittiin viimeisimmän kerran käyttäen sementtilaastia, sillä aikaisemmilla korjauskerroilla saumoissa käytetty laasti ei ole pysynyt kiinni seinissä.
Sisätilat
thumb|250px|right|Mietoisten kirkon alttariseinä.
Mietoisten kirkko on yksilaivainen ja tynnyriholvattu. Nykyinen uudistettu jugendsisustus on peräisin vuodelta 1911 ja se on arkkitehti Ilmari Launiksen suunnittelema. Uudistuksessa kirkon penkit ja saarnastuoli maalattiin vaalealla tammijäljitelmäootrauksella. Sisustusta muutettiin vuonna 1968 jolloin kirkon väritys tummeni ja penkit sekä virsitaulut maalattiin tummalla maalilla ja katto maalattiin tumman siniseksi. Samalla peitettiin myös penkkien koristeleikkaukset. Alttariseinä ja sen lasimaalaukset on säästetty Launiksen suunnittelemassa asussa.
Mietoisten kirkon vanhinta esineistöä ovat keskiaikanen koivupuinen krusifiksi noin 1500-luvulta ja hiekkakivinen 1200-luvulta tehty kasteallas, jotka lienevät peräisin Hietamäen kappelista. Kirkon valkoinen, lahjoituksena saatu könninkello on 1800-luvun puolivälistä. Myös kirkon katon kristallikruunut ovat lahjoituksena saatuja, muun muassa nelihaaraisen kristallikruunun on lahjoittanut Kaukurlan Kauppilan entinen isäntä J. Lythman vuonna 1885. Kirkon tornissa säilytetään myös useita vanhoja esineitä, kuten vaivaistukki, entinen krusifiksi, mustapenkki ja jalkapuu.
Purppuranoita
Purppuranoita, oikealta nimeltään Wanda Maximoff, on Marvel-kustantamon sarjakuvissa esiintyvä supersankaritar ja Kostajien jäsen. Purppuranoita on mutantti ja toimi ennen liittymistään Kostajiin isänsä Magneton Pahojen Mutanttien Veljeskunnassa. Purppuranoidan loivat käsikirjoittaja Stan Lee ja taiteilija Jack Kirby. Hahmon ensiesiintyminen tapahtui amerikkalaisen Uncanny X-Men -lehden numerossa 4 (maaliskuu 1964).
Mietoisten kirkko
Kirkkoympäristö
Mietoisten kirkko ympäristöineen luokiteltiin valtakunnallisesti merkittäväksi kulttuurihistorialliseksi ympäristöksi Museoviraston vuonna 1993 julkaisemassa inventoinnissa mutta ei enää vuonna 2009 julkistetussa uudessa inventoinnissa.
Purppuranoita
Historia
Wanda Maximoff on Magnus-nimisen mutantin ja tämän mustalaisen vaimon, Magdan, lapsi. Juuri ennen synnytystä Magda pakeni Magneton luota, pelästyttyään tämän yllättäviä voimia, joilla hän vahingossa vahingoitti ihmisiä. Etsiessään suojaa tieteellisestä palatsista Wundagore-vuorella pikkuruisessa Transian valtiossa, Magdan otti sisään Bova, Kehittäjän lehmästä luoma nainen. Magda synnytti kaksoset, pojan ja tytön Bova kätilönään. Vieläkin peloissaan miehestään Magda jätti Bovalle viestin ja vaelsi kylmään erämaahan kuolemaan. Tuntien, ettei ollut oikein kasvattaa kahta normaalia lasta eläinihmisten keskellä, Bova helpottui, kun muutama yö myöhemmin Euroopassa lomaillut amerikkalainen pariskunta Robert ja Madeline Frank tulivat myös Wundagoreen etsimään apua. Bovan tarkoituksena oli antaa muutaman päivän ikäiset kaksoset parille kasvatettavaksi. Huonoksi onneksi pariskunnan lapsi syntyi kuolleena ja Madeline kuoli komplikaatioihin. Bova esitteli kaksoset Robert Frankille hänen omina lapsinaan toivoen heidän vähentävän hänen suruaan. (Vuosia myöhemmin Frank ja kaksoset luulivat, että hän oli heidän oikea isänsä.) Frank kuitenkin pakeni palatsista, ja Bova esitteli kaksoset mestarilleen Kehittäjälle, joka suostui etsimään ihmisvanhemmat lapsille.
Kehittäjä löysikin sopivat vanhemmat, Django ja Marya Maximoffin, jotka olivat menettäneet omat lapsensa Anan ja Mateon sodassa. Maximoffit hyväksyivät Kehittäjän oudot lahjat, kertoen heidän nimiensä olevan Wanda ja Pietro, nimet jotka heidän oikea äitinsä oli antanut heidän syntyessään. Maximoffit rakastivat lapsia kuten omiaan. (Vuosia myöhemmin Django luuli Wandan ja Pietron olevan hänen lapsensa Ana ja Mateo.) Nuorina Wanda ja Pietro huomasivat omistavansa outoja kykyjä. Wanda huomasi pystyvänsä tekemään outoja asioita tehdessään tietyn liikkeen tietyssä mielentilassa. Kun Django alkoi varastella ruokaa perheelleen, raivostuneet kyläläiset hyökkäsivät mustalaisleiriin. Käyttäen ilmiömäistä nopeuttaan Pietro pakeni leiristä sisarensa kanssa. Tapaus oli niin traumaattinen, etteivät he muista lapsuudestaan mitään pieniä yksityiskohtia lukuun ottamatta. Seuraavien muutamien vuosien aikana Wanda ja Pietro vaelsivat Keski-Euroopassa nukkuen taivasalla.
Eräänä päivänä Wanda sytytti vahingossa talon palamaan hex-voimillaan, ja joutui taikauskoisen väen jahtaamaksi. Huolimatta Pietron yrityksistä puolustaa häntä heidät voitettiin ja olivat juuri joutumassa lynkatuiksi kun Magneto tuli ja pelasti heidät. Tietämättä olevansa heidän isänsä Magneto painosti heidät liittymään Mutanttien Veljeskuntaansa, puki heidät ja nimesi Purppuranoidaksi ja Elohopeaksi. He palvelivat Magnetoa kuukausien ajan, mutta kun muukalainen sieppasi Magneton Maasta, he jättivät Veljeskunnan ja anoivat Kostajien jäsenyyttä. Heidät ja Haukansilmä päästettiin ryhmään, kun suuri osa Kostajien vakiojäsenistä oli lomalla.
Eräässä Kostaja-uransa vaiheessa Purppuranoita opiskeli magiaa oikean noidan, Agatha Harknessin opetuksessa. Noituuden mielenhallinta auttoi Purppuranoitaa keskittymään ja antamaan hänelle suuremman vallan mutanttihexistään. Ollessaan Kostajien aktiivijäsen Purppuranoita tapasi, rakastui ja nai synteettisen miehen Visionin. Muutaman vuoden he elivät Kostajien kartanossa säästäen rahojaan. Viimein he pystyivät ostamaan oman talon New Jerseyn Leoniasta ja jättivät aktiiviuran. He palasivat palvelukseen, kun Annihilus uhkasi Baxter-rakennusta nollauskentällään. Vision ryhtyi Kostajien johtajaksi, kun suurin osa vanhoista Kostajista katosi taistelemaan ensimmäisessä Salatussa Sodassa. Useiden viikkojen kuluttua Vision luopui johtajuudesta ja pariskunta palasi Leoniaan. Muuttamalla todellisuutta Wandan onnistui tulla raskaaksi keinotekoiselle Visionille. He saivat kaksoset Billyn ja Tommyn.
Myöhemmin isänsä Magneton manipuloinnista ja lastensa sekä miehensä Visionin menetyksestä rasittunut Wanda menetti kasvavien voimiensa hallinnan ja sekosi. Hän muokkasi maailmaa todellisuutta manipuloivilla voimillaan ja kostona isälleen, Magnetolle, poisti lähes kaikkien maailman mutanttien voimat, jolloin mutanttien lukumäärä romahti miljoonista satoihin.
Voimat ja varusteet
Alussa Purppuranoidan voimat perustuivat todennäköisyyksien manipuloimiseen ja hän sai epätodennäköisiä asioita tapahtumaan. Hän pystyi myös simuloimaan ja manipuloimaan toisten superihmisten voimia. Kerran taistelussa Ihmenelosia vastaan hän esimerkiksi käytti voimakenttää Susan Stormia vastaan.
Nykyään Purppuranoita voi muokata todellisuutta miltei miten haluaa, muttei hallitse voimiaan. Tämän vuoksi hän on alitajuisesti yhdessä vaiheessa luonut itselleen jopa kaksi lasta. Lisäksi hän kykeni jopa muokkaamaan koko maailman täysin uusiksi House of M tarinassa. Kun hänen isälleen Magnetolle ja joukolle muita sankareita selvisi mitä hän oli tehnyt joutui Purppuranoita palauttamaan maailman ennalleen. Kostoksi isälleen hän kuitenkin poisti maailmasta lähes kaikki mutantit poistamalla mutanttien DNA:sta heidän mutaationsa. Täten kaikki, joihin tämä vaikutti, muuttuivat tavallisiksi ihmisiksi. Tämän uhreihin kuuluivat muun muassa Jubilee, Jäämies, Charles Xavier (Professori X), Blob ja Magneto. Kaiken kaikkiaan mutanttien määrä putosi tämän vuoksi miljoonista joihinkin satoihin.
Ritva-Liisa Korhonen
Ritva-Liisa Korhonen (s. 2. lokakuuta 1960 Hämeenlinna) on suomalainen sopraano.
Korhosen vanhemmat ovat Eino Korhonen ja Ella Hakkarainen. Hän tuli ylioppilaaksi 1979 ja valmistui oopperalaulajaksi Sibelius-akatemiasta 1990. Hän on myös opiskellut Roomassa 1979-1980 ja Zürichissä 1985-1986.
Korhonen aloitti vierailut Suomen Kansallisoopperassa vuodesta 1984 lähtien ja vuodesta 1991 hän on talon solistikunnan vakituinen jäsen. Hän on myös vieraillut Savonlinnan Oopperajuhlilla useana vuonna 1990-luvulla. Hän työskenteli laulajana Oulun kaupunginteatterissa 1990-1991 ja Lahden kaupunginteatterissa 1991-1992 ja on toiminut myös musiikin opettajana.
Korhosen esittämiä rooleja ovat muun muassa Pamina (oopperasta Taikahuilu), Fiordiligi (Così fan tutte), Gilda (Rigoletto), Violetta (La traviata), Micaëla (Carmen), Cio-Cio-san (Madame Butterfly), Manon Lescaut ja Marsalkatar (Ruusuritari). Hänen levytyksiinsä kuuluvat muun muassa Aarre Merikannon Juha, Leevi Madetojan Pohjalaisia ja Erkki Melartinin Aino.
Korhonen sai Timo Mustakallio -laulukilpailun tunnustuspalkinnon 1985 ja hänet valittiin Suomen Oopperaliiton vuoden oopperasolistiksi vuonna 1991.
Eero Koivumäki
Eero Eemeli Koivumäki (20. kesäkuuta 1924 Riihimäki – 12. lokakuuta 2013 Helsinki ) oli suomalainen kilpasoutaja.
Koivumäki edusti Suomea Helsingin olympialaisissa 1952 veljensä Keijon kanssa pariairokaksikossa, jossa he karsiutuivat keräilyerissä. Pohjoismaiden-mestaruuskilpailuissa Koivumäki kilpaili vuosina 1948 ja 1950 saavuttaen jälkimmäisellä kerralla pronssia.
Seuratasolla Koivumäki edusti helsinkiläistä Soutumiehiä ja Helsingin Soutuklubia. Hän voitti Suomen-mestaruuden yksikössä vuosina 1948–1951, perämiehettömässä kaksikossa 1950, pariairokaksikossa 1952–1954 sekä kahdeksikossa 1947–1948.
Kilpauransa jälkeen Koivumäki toimi muun muassa Suomen Soutuliiton valmennusvaliokunnan puheenjohtajana ja soutupäällikkönä, maajoukkueen johtajana, tuomarina ja Airo-lehden päätoimittajana sekä vapaana kirjoittajana.
Manuel II Palaiologos
right|thumb|300px|Bysantin valtakunta noin vuonna [[1400.]] thumb|250px|Manuel II Palaiologos kolikossa.
Manuel II Palaiologos (, 1350–1425) oli Bysantin keisari vuosina 1391–1425. Hänen isänsä oli Johannes V Palaiologos.
Manuel nimettiin kruununperijäksi, kun hänen vanhempi veljensä Andronikos IV Palaiologos oli kapinoinut isää vastaan. Hän auttoi isäänsä nousemaan takaisin valtaan 1379. Manuel ja Johannes turvautuivat tässä turkkilaisten apuun, samoin kuin vuonna 1390, kun Andronikoksen poika valtasi Konstantinopolin. Vastineeksi avusta Manuel joutui lähtemään vasalliksi sulttaani Beyazid I:n hoviin.
Manuel oli sulttaanin hovissa myös kuullessaan isänsä kuolemasta vuonna 1392. Hänen onnistui paeta Konstantinopoliin, ja pakomatkallaan hän meni naimisiin serbialaisen prinsessan Helena Dragašin kanssa. Patriarkka Antonius IV kruunasi heidät molemmat juhlavassa seremoniassa.
Manuel teki veljensä Andronikos IV:n pojasta Johannes VII:stä hallitsijakumppaninsa, jotta valtakunta säästyisi sisällissodalta. Johanneksen pojan Andronikos V:n tuli periä valtakunta Manuelin kuoltua.
Koska Andronikos V oli kuollut ennen isäänsä, tuli Manuelin pojasta Johanneksesta uusi keisari, kun Manuel kuoli vuonna 1425.
Manuel II kirjoitti monia kirjeitä, runoja, pyhien elämäkertoja ja uskonnollisia kirjoituksia. Eräs näistä käsitteli kristinuskon ja islamin eroja; se perustui keskusteluihin, joita Manuel II kävi ollessaan panttivankina sulttaanin hovissa. Vuonna 2006 paavi Benedictus XVI siteerasi Manuel II:ta Regensburgissa pitämässään puheessa, joka aiheutti muslimien protesteja eri puolilla maailmaa.
Perhe
Manuel sai vaimonsa Helena Dragašin kanssa seitsemän poikaa:
State House (Sierra Leone)
State House on Sierra Leonen presidentin virka-asunto. Se sijaitsee Tower Hillin State Avenuella, Sierra Leonen Freetownin keskustassa.
Aamurusko
thumb|300px|Aamurusko [[Helsinki|Helsingissä.]] thumb|300px|Iltarusko.
State House (Sierra Leone)
Historia
State House rakennettiin vuonna 1895 ja rakennusta kutsuttiin alun perin nimeltä Fort Thornton. Sierra Leonen siirtomaa-aikana se toimi Sierra Leonen kuvernöörin residenssinä. Valtion ollessa Commonwealth realmina vuosina 1961–1971 se toimi Sierra Leonen pääministerin virka-asuntona. Vuodesta 1971 State House on ollut Sierra Leonen presidentin virka-asuntona.
Aamurusko
Aamurusko tarkoittaa aamulla taivaalla näkyvää valoilmiötä, Auringon punerrusta sarastuksen aikana. Auringon valo hajoaa ilmakehässä spektrin väreihin, joista yleensä päivällä näkyy ainoastaan sininen väri. Sillä paikalla maapalloa, jossa on aamu, aurinko paistaa niin alhaalta, että taivaalle tulee punainen väri. Myös illalla auringonlaskun aikaan tapahtuu samainen ilmiö, jota kutsutaan iltaruskoksi.
Ilmakehässä mahdollisesti oleva pöly tai muu hiukkasmassa vaikuttaa ruskon syntyyn.
Aiheesta muualla
Sunleviĝo Beul-an-latha പുലരി Auba
Metsolan koulu (Kotka)
Metsolan ja Korelan alueiden väkiluku kasvoi voimakkaasti 1920- ja 1930-luvulla, jolloin oman koulurakennuksen rakentaminen tuli ajankohtaiseksi. Metsolan koulu valmistui syksyllä 1939 ja sen suunnittelijana oli G. A. Wigström. Koulurakennus edustaa tyyliltään funktionalismia. Toisen maailmansodan aikana koulu toimi sairaalana.
Fintelligens
Fintelligens on suomalainen rap-yhtye, joka esiintyy ja levyttää suomen kielellä. Yhtyeen jäsenet ovat Kimmo "Elastinen" Laiho ja Henrik "Iso H" Rosenberg. Yhtyeen keikka-DJ on ollut alusta asti DJ Ewok. Yhtye on yksi tunnetuimmista suomalaisista rap-yhtyeistä.
Metsolan koulu (Kotka)
Metsolan koulussa oli sulkemishetkellä noin 170 oppilasta ja eri tehtävissä 25 aikuista. Metsolan koulu ei ollut painottunut mihinkään aineeseen.
Metsolan koulun oppilaat ja opettajat siirtyivät 2019 syksyllä uuteen Langinkosken kouluun.
Fintelligens
Historiaa
Syksyllä 1999 julkaistiin Fintelligensin ensimmäinen single Voittamaton, jonka video päätyi MoonTV:n ja MTV Nordicin soittolistoille. Single myi kultasingleen oikeuttavan määrän ja pysyi virallisen singlelistan top-10:ssä vielä silloinkin, kun yhtyeen toinen single, Kellareiden kasvatit, julkaistiin vuonna 2000. Myös toinen single myi nopeasti kultaa. Ennen esikoislevyn julkaisua tehty kolmas single Stockholm–Helsinki myi kahden edellisen singlen tavoin kultaa ja pysyi singlelistan kärjessä pitkään. Syksyllä 2000 julkaistiin Fintelligensin esikoisalbumi Renesanssi, joka myi nopeasti kultalevyyn tuolloin oikeuttaneen määrän, eli yli 20 000 kappaletta. Levy julkaistiin CD:nä ja MiniDiscinä.
Vuonna 2001 Fintelligens julkaisi toisen albuminsa Tän tahtiin, jota myytiin yli 15 000 kappaletta. Kultalevyyn oikeuttamaa myyntimäärä oli alennettu vuodeksi 2001 15 000 kappaleeseen. Vuonna 2002 Fintelligens julkaisi kolmannen albuminsa, Kokemusten summa. Se myi alle kuukaudessa kultaa ja sitä on myyty reilusti yli 25 000 kappaletta. Vuonna 2003 Fintelligens julkaisi aiempaa uraa kokoava kokoelmalevy Nää vuodet 1997-2003, joka päätti Fintelligensin levytyssopimuksen Sony Musicin kanssa.
Vuoden 2003 jälkeen Elastinen ja Iso H keskittyivät soolouriinsa, sekä Kapasiteettiyksikön kanssa perustetun Rähinä Records -levy-yhtiön pyörittämiseen. Elastinen julkaisi albumit Elaksis Kivi (2004), Anna soida (2006) ja E.L.A. (2007), sekä mixtapen E.T.T.E. (2006) Timo Pieni Huijauksen kanssa. Iso H julkaisi heinäkuussa 2007 ensimmäisen sooloalbuminsa Lähelle on pitkä matka, jonka tekemisen hän oli aloittanut jo vuonna 2002.
Vuonna 2008 Fintelligens teki paluun esiintyessään tv-ohjelma Summerissa. 15. heinäkuuta 2008 Fintelligens vieraili radioasema YleX:ssä ja soitti uuden sinkkunsa Hoida homma, joka julkaistiin vain digitaalisena versiona. Syksyllä 2008 ilmestyi toinen single Määränpää, jolla vieraili Lauri Tähkä. Fintelligensin neljäs albumi Lisää julkaistiin marraskuussa 2008. Helmikuussa 2009 Fintelligens julkaisi singlen Miljoona.
Fintelligensin "Mikä boogie" -single sai ensisoittonsa YleX:llä torstaina 17. joulukuuta 2009, ja sen vastaanotto oli erinomainen. Yhtyeen viides studioalbumi Mun tie tai maantie ilmestyi 17. helmikuuta 2010. Levyltä julkaistiin myös single "Runeberginkatu", joka kuvastaa albumilla toisenlaista puolta kuin "Mikä boogie"''.
Fintelligens julkaisi kuudennen studioalbuminsa Täytyy tuntuu 15. kesäkuuta 2011. Albumilta on julkaistu singlet Ei tekosyitä ja Etkot, juhlat, jatkot, joka oli myös YleX:n vuoden 2011 kesäkumibiisi.
Fintelligens esiintyi 22. maaliskuuta 2012 yhdessä Riku Niemi Orchestran kanssa Finlandia-talossa. Fintelligens esitti omia kappaleitaan orkesterin säestämänä.
Yhtyeen toistaiseksi viimeinen kiertue käynnistyi 2. marraskuuta 2012. Kiertueen viimeinen keikka oli 5. joulukuuta 2012 Rähinä Live -tapahtumassa, jonka jälkeen yhtye jäi tauolle. Sen aikana Elastinen ja Iso H jatkavat soolouriaan. Elastisen neljäs sooloalbumi Joka päivä koko päivä ilmestyi huhtikuussa 2013.
12.heinäkuuta 2018 Fintelligens julkaisi uutta musiikkia seitsemän vuoden tauon jälkeen. Kappaleen nimi on Kivijalka ja sillä on mukana myös ruotsalaisräppäri Petter.
Nirimin taistelu
Nirimin taistelu oli Egyptin ja Israelin välillä käyty taistelu Nirimin kibbutsin hallinnasta Israelin itsenäisyyssodan alussa 15. toukokuuta 1948. Egyptiläisten yritys vallata kibbutsi epäonnistui ja he jatkoivat sodassa sittemmin edetessään joukkoineen sen ohitse ilman uusia hyökkäyksiä.
Tausta
thumb|vasen|Nirim ilmakuvassa vuonna 1948. Nirimin kibbutsi perustettiin Negeville lokakuussa 1946 yhdessä kymmenen muun kylän kanssa. Nirim oli alueen juutalaissiirtokunnista lähinnä Egyptiin kuuluvaa Siinain niemimaata ja Israelin itsenäisyyssodan syttyessä toukokuussa 1948 myös ensimmäinen Egyptin joukkojen hyökkäyksen kohteeksi joutunut juutalainen paikkakunta. Alueen beduiinit olivat saaneet käskyn lähteä alueelta hyökkäyksen tieltä. Siitä tiesi etukäteen myös Haganan tiedustelupalvelu. Yitzhak Sadeh oli ehdottanut syrjäisten siirtokuntien hylkäämistä, mutta David Ben-Gurion vastusti ajatusta. Ben-Gurionin mukaan evakuoinneilla ei ollut kiirettä ja niillä oli ostettava aikaa eteneviä egyptiläisiä vastaan. Nirimin puolustajat käsittivät 45 Haganan jäsentä, joista 12 oli naisia. Käsiaseiden lisäksi heillä oli kaksi konekivääriä ja kaksi kahden tuuman kranaatinheitintä. Puolustusvarusteluihin kuuluivat myös miinoitteet ja aidat.
Taistelu
thumb|Puolustajia taistelun jälkeen. Egyptiläisten hyökkäys Israeliin alkoi 15. toukokuuta. Nirimiin iski egyptiläinen 6. pataljoona, jonka vahvuus oli arviolta 400–500 miestä. Mukana oli kaksi 25-tuuman tykin patteria, kolmen tuuman kranaatinheittimien patteria, 20 Bren Gun Carrier -panssariajoneuvoa ja puolisen tusinaa panssariautoja. Hyökkäys alkoi tykistön tulivalmistelulla, jota seurasi jalkaväen rynnäkkö. Hyökkäys oli kuitenkin suunniteltu ja tiedusteltu puutteellisesti. Jalkaväen etenemistä kuvailtiin letargiseksi, ja panssariajoneuvot eivät edenneet puolustajien varustuksille saakka, ehkä niiden miinoituksia peläten. Jalkaväen hyökkäys pysähtyi puolustusaidalle, josta he vetäytyivät lähtöasemiinsa. Egyptiläisten tappiot olivat 12–35 kaatunutta ja useita haavoittuneita. Israelilaisten mukaan huomattava osa egyptiläisten tappioista oli tulosta heidän omasta kranaatinheitintulestaan. Puolustajien tappiot olivat seitsemän kaatunutta ja muutamia haavoittuneita. Kibbutsin rakennukset olivat kärsineet mittavia tuhoja.
Seuraukset
Nirimiin ei enää kohdistettu uusia hyökkäyksiä. Egyptiläiset tyytyivät sodan kuluessa kiertämään Nirimin arabien asuttamien alueiden kautta, jolloin säästyivät myös seudun muut juutalaiset paikkakunnat. Kfar Daromin kibbutsilla käytiin samalla tapaa päättynyt taistelu vielä samana päivänä ja muutamaa päivää myöhemmin egyptiläisten eteneminen kohti Tel Avivia pysähtyi muutamaksi päiväksi Yad Mordechain taistelussa.
Pirkkalan Viri
Pirkkalan Viri, PirVi, on pirkkalainen 1944 perustettu urheiluseura. Sen nykyisiin lajeihin kuuluu lentopallo, koripallo, jalkapallo ja kuntourheilu. Seuralla on ollut toimintaa monessa eri urheilulajissa: muun muassa hiihdossa, palloilulajeissa, yleisurheilussa, pöytätenniksessä, nyrkkeilyssä ja tenniksessä.
Lentopallo
Virillä on lentopallojoukkue sekä miesten kakkos- että kolmossarjassa. Viri pelasi Suomen mestaruussarjassa 1960- ja 1970-luvulla ja voitti SM -pronssia kaudella 1967–1968.
Koripallo
Koripallojoukkueita kaudella 2008-2009 on yhteensä kaksitoista. Virin miesten koripallojoukkue pelaa III-divisioonassa ja naisten kaksi joukkuetta pelaavat III-divisioonan läntisessä lohkossa. Juniorijoukkueet pelaavat Koripalloliiton läntisen alueen sarjoissa.
Pirkkalan junioirijoukkueet ovat olleet miltei vuosittain ulkomailla turnauksissa. Tyttöjoukkueista C-94-joukkue menestyi vuonna 2008 Ruotsissa järjestetyssä kansainvälisessä junioriturnauksessa hyvin sijoittuen neljänneksi.